
Безработицата в България за периода 1996/98г.

Безработицата е ново социално явление в Българската действителност след Втората Световна война. Тя е типична черта за пазарното стопанство. Безработицата съпътства общественото развитие от възникването на свободните пазарни отношения и превръщането на свободната сила в стока, чрез размяната на която гражданите могат да получават средства за своята издръжка.

Безработицата може да се определи като такова състояние на трудовия пазар, при което предлагането на работна сила надвишава нейното търсене.

Общо разбиране за безработно лице няма. Някои считат за безработни всички лица, които са без работа, както и тези които са напълно заети. Други считат за безработни всички лица над 15 годишна възраст, които се определят като безработни и заявяват готовност да започнат работа веднага. В Проекта и Закона за защита при безработица и насърчаване на заетостта понятието безработен се дефинира като критерий, в духа на тези възприети от Международната организация на труда и свързани с трудоспособността на лицето, трудовия му статус и активността му в търсенето на работа. Според тези изисквания за безработно се счита всяко физически и психически годно за работа лице в законно установената за страната трудоспособна възраст, което не е заето (не е наето по трудов договор за извършване на определена работа или не работи самостоятелно с цел получаване на доход в пари или натура), което търси активно работа и може веднага да заеме предложената му подходяща работа.

По данни на НСИ към 31.12.1997г. в страната е имало 523 507 безработни, което е с 146 984 повече от предходната година. Особено тревожно е, че от тях 183 686 са на възраст до 24г., а 82 561 – от 24 до 30г. (табл. 1). За едно работно място в страната кандидатстват 42 безработни, което е с 23 повече от предходната година. През месец януари 1998г. общият брой на регистрираните безработни е 543 751 което е увеличение с 3,9 на сто в сравнение с предходния месец.

Таблица 1. Регистрирани безработни в Бюрата по труда към 31.12 по възраст и пол

	Възраст
	1996
	1997
	1998

	
	общо
	в т.ч. жени
	общо
	в т.ч. жени
	общо
	в т.ч. жени

	Общо
	478 770
	263 417
	523 507
	287 053
	465 202
	254 055

	до 29
	189 826
	102 722
	183 686
	99 292
	145 404
	78 225

	30-49
	232 935
	135 198
	266 247
	154 300
	248 419
	142 769

	50 и повече
	56 009
	25 497
	73 574
	33 461
	71 379
	33 061


· Абсолютният брой на безработните, регистрирани в бюрата по труда нараства от 478 770 души в края на 1996г. на 523 507 души в края на 1997г., но се наблюдава тенденция на намаляване в края на 1998г., като тогава абсолютния брой на безработните е 465 202 души.

· Относителния дял на безработицата през 1996г. е 12,15%, през 1997г. – 13,7%, през 1998г. – 12,2% от общия брой на заетите и безработните.

Основните причини за нарастването на безработицата сред жените могат да бъдат обяснени с тяхната прекомерна заетост в периода на реализиращата се политика на “пълна заетост”. Когато започнаха реални действия за промяна на този модел, жените бяха едни от първите, които работодателите освободиха от работа.

Относителният дял на безработните жени в общата безработица е относително постоянно и е повече от половината (55% през 1996г., 54,8% през 1997г. и 54,6% през 1998г.).

Женската безработица представлява 54% от безработицата сред младежите. Освен това около 57,5% от безработните между 30 и 50-годишна възраст са жени.

Една друга група, силно засегната от безработицата, е тази на младежите. При настъпилото свиване в заетостта младите хора бяха сред първите, които следваше да освободят работните места на принципа – последният постъпил е първият освободен. Отчасти за това допринася и все още слабата им практическа квалификация, а в годините на икономическа криза мениджърите предпочитат да запазят кадрите си с по-голям опит и трудов стаж.

Таблица 2. Възрастова структура на безработицата в България

	Година
	Безработни всичко
	До 29-год. възраст
	30-49-год. възраст
	50 и повече год.

	1996г.
	100,0
	39,6
	48,7
	11,7

	1997г.
	100,0
	35,0
	50,8
	13,9

	1998г.
	100,0
	31,3
	31,3
	15,3


В сравнение с 1996г. когато младежката безработица е съответно 39,6% от цялата безработица, през 1997г. и 1998г. се отбелязва тенденция към понижаване – 35% и 31,3%.

Както се вижда от данните в табл.2, преобладаващият дял на безработните е в групата между 30 и 50-годишна възраст. Възрастовите характеристики на безработните следва да се съобразяват предвид избора на приоритети в политиката, която държавата ще следва за ограничаване на безработицата. Така например може да се предположи, че при по-ниските възрастови граници акцент в политиката в сферата на безработицата може да се представи върху програмите за образование и преквалификация, докато с нарастването на възрастовите граници на безработните този акцент следва да се измества към разкриване на временни работни места или предоставяне на възможността за самозаетост.

Безработицата у нас през този период засяга най-силно онези слоеве от населението и от работната сила, които не притежават достатъчно образователно и професионално квалификационно равнище. Като тенденция коефициентът (нормата) на безработица е най-нисък при специалистите с висше и полувисше образование, по-висок при лицата с работническа професия и най-висок – при лицата с основно и по-ниско образование (без професия).

Представа за квалификацията на безработните дава табл.3

Таблица 3. Регистриране на безработните в бюрата по труда към 31.12 по групи специалности

	
	1997г.
	1998г.

	
	Общо
	в т.ч. висше образование
	Общо
	в т.ч. висше образование

	Общо:
	523 507
	22 880
	465 202
	17 821

	С раб. професия
	129 555
	-
	105 687
	-

	Специалисти
	88 890
	22 880
	69 458
	17 821

	По гр. специалист:
	
	
	
	

	Инженерно-технически
	42 823
	8 389
	33 351
	6 531

	Сел.стопанство
	10 589
	2 139
	8 415
	1 503

	Икономика
	16 302
	4 336
	13 746
	3 800

	Здравеопазване
	3 125
	751
	1 989
	513

	Просвета
	10 750
	6 062
	7 916
	4 577

	Изкуство
	1 888
	540
	1 250
	350

	Други
	3 413
	702
	2 791
	547

	Без професия
	305 062
	-
	290 057
	-


Таблица 4. Регионална безработица към 12.1998г.

	Ниво на безработицата
	Коефициент
	%
	Ниво на безработицата
	Коефициент
	%

	За страната
	556,1
	16,0
	Пазарджик
	27,6
	22,3

	гр.София
	52,0
	9,3
	Перник
	8,6
	13,3

	Благоевград
	28,3
	17,4
	Плевен
	22,7
	17,4

	Бургас
	28,6
	16,3
	Пловдив
	26,5
	9,2

	Варна
	27,2
	14,1
	Разград
	14,9
	20,5

	Велико Търново
	29,4
	22,4
	Русе
	21,5
	18,8

	Видин
	10,7
	20,8
	Силистра
	19,6
	17,0

	Враца
	24,0
	22,9
	Сливен
	24,3
	25,6

	Габрово
	9,9
	14,0
	Смолян
	11,2
	16,9

	Добрич
	18,6
	20,7
	София
	14,2
	13,0

	Кърджали
	10,5
	11,2
	Стара Загора
	16,1
	10,2

	Кюстендил
	13,2
	17,4
	Търговище
	14,8
	29,4

	Ловеч
	12,8
	18,9
	Хасково
	26,1
	21,8

	Монтана
	19,4
	26,4
	Шумен
	10,8
	21,7


Основните характеристики на регионалната безработица се определят от множество фактори, обусловени от производствената структура на района и съществуващата структура на работната сила, от възможностите за разкриването на нови производства, от природните и географски особености на района и т.н.

Данните на Националната служба по заетостта за размера на регистрираната безработица показва, че в редица райони на страната нивото на безработицата надхвърля многократно средното за страната и е над половината от трудоспособното население. Острите икономически и социални проблеми, които възникват в резултат на очертаното състояние на безработицата в регионален аспект изискват по-специалното третиране на регионалната безработица като част от държавната политика по заетостта и безработицата. Става въпрос за по-активно сътрудничество между държавните институции в сферата на труда и местните органи на управление в разработването и прилагането на разнообразни програми както за запазването на съществуващите работни места, така и за насърчаване разкриването на нови такива.

Таблица 5. Безработни лица към 11.1998г. по причини за безработицата и степен на образование

	Причини
	Общо
	Степени на образование

	
	
	висше
	колеж
	средно-специално
	средно
	основно и по-ниско

	Общо
	556,1
	34,3
	12,9
	107,6
	174,4
	227,0

	Съкратени, уволнени
	295,5
	18,4
	6,8
	60,9
	83,8
	125,6

	Напускане на работа вкл. пенсиониране
	32,6
	1,7
	0,6
	11,0
	11,1
	8,2

	Завършване на временна или сезонна работа
	80,3
	2,4
	1,1
	10,7
	24,6
	41,5

	Завършване на училище или ВУЗ
	47,4
	7,5
	2,2
	8,5
	20,4
	8,8

	Уволнение от задължителна военна служба
	41,4
	0,7
	-
	7,5
	15,0
	18,3

	Други
	58,9
	3,6
	2,1
	9,0
	19,5
	24,6


Основната отличителна черта на безработицата у нас са нейните цикличен и финансов характер. Тя е резултат от дълбоката икономическа криза, разразила се през последните няколко години.

Това личи и от факта, че основната причина за безработицата през оценявания период са принудителното закриване на работни места, съкращаването и уволняването на работници и служители. Това сочат 55,7 – 59,2 на сто от хората, които се определят като безработни (табл. 5).

Закриването на работните места в материалната и бюджетната сфера в резултат:

· рязкото спадане на производството в материалната сфера поради влошаването на пазарната конюнктура;

· закриването на редица неефективни производства, които са били създадени, за да поддържат известна заетост за сметка на държавния бюджет;

· спирането на субсидиите на редица организации в материалната сфера, което ги принуждава да преминат на икономически режим на работа и намалят броя на работните места;

· рязкото съкращаване на бюджетните разходи, за да се намали бюджетния дефицит, което довежда до свиване и закриване на много организации на бюджетна издръжка и др.

Сравнително високото равнище на безработица у нас през последните години е резултат от срива в производството и от закриването на неефективни производства. Цикличната безработица обаче очевидно ще нараства и в бъдеще, доколкото процесът на закриване на неефективните производства не е приключил. Нещо повече, броя на хората, които ще загубят принудително своите работни места, ще се увеличава в резултат на същинското отраслово и продуктово преструктуриране на производството и на неговото технологическо обновяване.

В следващите години степента на заетост и равнището на безработицата у нас, заедно с всичко друго, ще се обуславят, ще зависят от промените в икономическия цикъл.

От тук следва изводът, че част от социалната цена, намираща израз в преките несгоди от безработицата на част от икономически активното население на страната и в косвените несгоди за цялото население, трябва да се възприеме като дългосрочен спътник на развитието ни в траекторията на пазарната икономика.

